CELEX: 32004R2232
Language: lt
Date: 2004-12-23 00:00:00
Title: 2004 m. gruodžio 23 d. Komisijos reglamentas (EB) Nr. 2232/2004, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedų nuostatas dėl altrenogesto, beklometazono dipropionato, kloprostenolio, R-kloprostenolio, sorbitano seskvioleato ir toltrazurilioTekstas svarbus EEE

24.12.2004   
            
            
               LT
            
            
               Europos Sąjungos oficialusis leidinys
            
            
               L 379/71
            
         
      KOMISIJOS REGLAMENTAS (EB) Nr. 2232/2004
   2004 m. gruodžio 23 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedų nuostatas dėl altrenogesto, beklometazono dipropionato, kloprostenolio, R-kloprostenolio, sorbitano seskvioleato ir toltrazurilio
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius bei 4 straipsnio trečiąją pastraipą,
   atsižvelgdama į Europos vaistų agentūros nuomones, suformuluotas Veterinarinių vaistų komiteto,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose, kurie skiriami maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Laukiant mokslinių tyrimų pabaigos altregonestas buvo įtrauktas į Reglamento (EEB) Nr. 2377/90 III priedą, remiantis 1996 m. balandžio 29 d. Tarybos direktyva 96/22/EB dėl draudimo vartoti gyvulininkystėje tam tikras medžiagas, turinčias hormoninį ar tirostatinį poveikį, bei beta antagonistus ir dėl Direktyvų 81/602/EEB, 88/146/EEB ir 88/299/EEB panaikinimo (2) bei skirtas kiaulėms ir arklinių šeimos gyvūnams tik zootechniniam naudojimui. Šie tyrimai buvo baigti, todėl altregonestas turėtų būti įtrauktas į minėto reglamento I priedą.
            
         
               (3)
            
            
               Beklometazono dipropionatas turėtų būti įtrauktas į Reglamento (EEB) Nr. 2377/90 II priedą ir skirtas tik arklinių šeimos gyvūnų inhaliacijoms.
            
         
               (4)
            
            
               Kloprostenolis ir R-kloprostenolis buvo įtraukti į Reglamento (EEB) Nr. 2377/90 II priedą ir skirti galvijams, kiaulėms ir arklinių šeimos gyvūnams. Į sąrašą reikėtų įtraukti ir ožkas.
            
         
               (5)
            
            
               Sorbitano seskvioleatas yra artimai susijęs su sorbitano trioleatu, kuris įtrauktas į Reglamento (EB) Nr. 2377/90 II priedą ir skirtas visiems maistui skirtiems gyvūnams. Kitus sorbitano esterius leidžiama naudoti kaip maisto priedus, remiantis 1995 m. vasario 20 d. Europos Parlamento ir Tarybos direktyva 95/2/EB dėl maisto priedų, išskyrus dažiklius ir saldiklius (3), todėl į Reglamento (EB) Nr. 2377/90 II priedą jie yra įtraukiami visiems maistui skirtiems gyvūnams. Minėtiems sorbitano esteriams priklauso sorbitano monostearatas (E491), sorbitano tristearatas (E492), sorbitano monolauratas (E493), sorbitano monooleatas (E494) ir sorbitano monopalmitatas (E495). Todėl sorbitano seskvioleatas taip pat turėtų būti įtrauktas į minėtą II priedą ir skirtas visiems maistui skirtiems gyvūnams.
            
         
               (6)
            
            
               Toltrazurilis įtraukiamas į Reglamento (EEB) Nr. 2377/90 I priedą ir skiriamas vištoms, kalakutams ir kiaulėms. Siekiant baigti mokslinius tyrimus dėl galvijų įtraukimo toltrazurilis turėtų būti įtrauktas į minėto reglamento III priedą, išskyrus gyvūnus, kurių pienas skirtas vartoti žmonėms.
            
         
               (7)
            
            
               Reikėtų atitinkamai iš dalies pakeisti Reglamentą (EEB) Nr. 2377/90.
            
         
               (8)
            
            
               Kol bus pradėtas taikyti šis reglamentas, turėtų būti numatytas pakankamos trukmės laikotarpis, kad valstybės narės galėtų padaryti visas pritaikomąsias pataisas, kurių gali prireikti prekybos leidimams, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (4).
            
         
               (9)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I, II ir III priedai iš dalies keičiami remiantis šio reglamento priedu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. vasario 22 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 23 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1875/2004 (OL L 326, 2004 10 29, p. 19).
   
      (2)  OL L 125, 1996 5 23, p. 3. Direktyva su paskutiniais pakeitimais, padarytais Europos Parlamento ir Tarybos direktyva 2003/74/EB (OL L 262, 2003 10 14, p. 17).
   
      (3)  OL L 61, 1995 3 18, p. 1. Direktyva su paskutiniais pakeitimais padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (4)  OL L 311, 2001 11 28, p. 1. Direktyva su paskutiniais pakeitimais padarytas Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama (-os) ši (-ios) medžiaga (-os)
      6.   Medžiagos, veikiančios reprodukcinę sistemą
      6.1.   Progestagenai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     „Altrenogestas
                         (1)
                     
                  
                  
                     Altrenogestas
                  
                  
                     Kiaulės
                  
                  
                     1 μg/kg
                  
                  
                     Oda + riebalai
                  
               
                     0,4 μg/kg
                  
                  
                     Kepenys
                  
               
                     Arklinių šeimos gyvūnai
                  
                  
                     1 μg/kg
                  
                  
                     Riebalai
                  
               
                     0,9 μg/kg
                  
                  
                     Kepenys“
                  
               
      B.   Į Reglamento (EEB) Nr. 2377/90 II priedą įtraukiama (-os) ši (-ios) medžiaga (-os)
      2.   Organiniai junginiai
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšis
                  
               
                     „Beklometazono dipropionatas
                     
                  
                  
                     Arklinių šeimos gyvūnai (2)
                     
                  
               
                     Kloprostenolis
                  
                  
                     Ožkos
                  
               
                     R-kloprostenolis
                  
                  
                     Ožkos
                  
               
                     Sorbitano seskvioleatas
                  
                  
                     Visi maistui skirti gyvūnai“
                  
               
      C.   Į Reglamento (EEB) Nr. 2377/90 III priedą įtraukiama (-os) ši (-ios) medžiaga (-os)
      2.   Medžiagos, veikiančios parazitus
      2.4.   Medžiagos, veikiančios pirmuonis
      2.4.3.   Triazintriono dariniai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     „Toltrazurilis
                         (3)
                     
                  
                  
                     Toltrazurilio sulfonas
                  
                  
                     Galvijai
                  
                  
                     100 μg/kg
                  
                  
                     Raumenys
                  
               
                     150 μg/kg
                  
                  
                     Riebalai
                  
               
                     500 μg/kg
                  
                  
                     Kepenys
                  
               
                     250 μg/kg
                  
                  
                     Inkstai“
                  
               
      
         (1)  Tik zootechniniam naudojimui ir vadovaujantis Direktyvos 96/22/EB nuostatomis.
      
         (2)  Tik inhaliacijoms.
      
         (3)  Laikinų DLK galiojimas baigiasi 2006 m. liepos 1 d. Nenaudotinas gyvūnams, kurių pienas skirtas žmonių vartojimui.